b'\n_START_ARTICLE_\nSonce\n_START_SECTION_\nZgradba Sonca\n_START_PARAGRAPH_\nNa\xc5\xa1e sonce je velikanska vrte\xc4\x8da se krogla \xc5\xbeare\xc4\x8dih plinov. Sestavljena je iz vodika (73,5\xc2\xa0%) in helija (24,9\xc2\xa0%), sledov kisika, ogljika in drugih elementov. Son\xc4\x8deva povr\xc5\xa1ina ni gladka ampak podobna brbotajo\xc4\x8dem kotlu \xc5\xbeare\xc4\x8dih plinov. Od \xc4\x8dasa do \xc4\x8dasa se z njegove povr\xc5\xa1ine odlepijo loki (izbruhi). Preko ve\xc4\x8d let se pojavljajo in izginevajo hladnej\xc5\xa1e temne lise (Son\xc4\x8deve pege), ki nastanejo ko silnice magnetnega polja prebadajo fotosfero._NEWLINE_V samem sredi\xc5\xa1\xc4\x8du Sonca je sredica, ki ima 15 milijonov stopinj Celzija. Energija, ki zaradi zlivanja jeder sprosti v sredici, prehaja skozi sevalno plast v konvektivno plast. Od tod vro\xc4\x8di plini privrejo na povr\xc5\xa1je, kjer se ohladijo in potonejo. Energija dose\xc5\xbee fotosfero, nato pa seva navzven skozi Son\xc4\x8devo atmosfero.'